สวัสดีค่ะหนูมีเรื่องการขับถ่ายผิดปกติปรึกษาค่ะพอดีโดยปกติหนูจะขับถ่ายทุกเข้าวันละครั้งค่ะอุจจาระเเข็งบ้างอ่อนบ้างค่ะตามช่วงของการทานน้ำและผักค่ะและเป็นคนที่ทานเผ็ดไม่ได้ค่ะพอดีเมื่อวันก่อนตอนเข้าขับถ่ายตอน6.30นปกติและตอนเช้าทานโจ๊กตอนเที่ยงทานเเหนมเนืองโดยน้ำจิ้มแหนมเนืองมีการผสมพริกเข้าไปด้วยค่อนข้างเผ็ดมากค่ะแต่หนูก็ทานไปประมาณนึงค่ะตอนเย็นมีการถ่ายอุจจาระอีกครั้งอุจจาระอ่อนสีเขียวปนเหลืองหลังถ่ายมีอาการปวดท้องมากๆค่ะลักษณะปวดจี๊ดแสบตื้อๆทั่วๆท้องไม่บิดมากทานair-x ไปจำนวน 1 เม็ดอาการไม่ดีขึ้นค่ะแต่ไม่ได้ทานอะไรเพิ่มและไม่ได้ไปพบนอนปวดท้องจนนอนหลับไปค่ะตื่นเช้าวันต่อมาอาการปวดท้องหายไปค่ะแต่ตอนเช้าไม่มีการขับถ่ายทั้งวันทานข้าวกับหมูทอดกุนเชียงนึ่งและไข่ต้มไปค่ะและค่อนข้างดื่มน้ำน้อยมากค่ะประมาณ600mlทั้งวันค่ะ มีแคีผายลมในช่วงค่ำและกลางคืน แต่ไม่มีอาการปวดท้องค่ะพอมาวันถัดมาประมาณ9โมงเช้าปวดท้องถ่ายเล็กน้อยมีการถ่ายยากค่ะอุจจาระค่อนข้างเเข็งก้อนแรกเล็กๆถ่ายยากมีเมือกสีอุจจาระปนแต่ก้อนต่อมามีมูกออกมาสีคล้ายเลือดปนออกมาพอติดก้อนอุจจาระเล็กน้อยพอก้อนที่3ลองจับก้อนอุจจาระมาดูลักษณะก้อนเท่าหัวเเม่มือค่ะเนื้อสีน้ำตาลเข้าแต่พอดีสังเกตเห็นในเนื้ออุจจาระมีจุดเลือดสีแดงสดปนออกมาเล็กๆจุดเล็กๆนิดเดียวค่ะปริมาณเเละขนาดเท่าหัวไม้ขีดไฟค่ะตกใจมากค่ะจึงค่อยๆขับถ่ายเเละสังเกตก้อนอุจจาระก้อนอื่นๆเเทบทุกก้อนในเช้าวันนี้ค่ะแต่ก็ไม่มีก้อนไหนผิดปกติและพบเลือดอีกค่ะสรุปคือเจอมูกเลือดที่ติดออกมากับอุจจาระก้อนที่2เล็กน้อยกับเจอจุดเลือดสดในเนื้ออุจจาระก้อนที่3เท่านั้นค่ะกลับมาตอนบ่ายสามก็ขับถ่ายปกติอีกครั้งไม่มีจุดเลือดหรือมูกเลือดปนออกมาอีกค่ะ และในตอนบ่าย 3 และ 6 โมงเย็น มีการขับถ่ายอุจจาระ ก้อนอุจจาระยาวใหญ่อ่อนนุ่ม สีน้ำตาลค่ะ ลองดูในเนื้ออุจจาระไม่มีมูลเลือดหรือจุดเลือดแล้วค่ะ จับถ่ายได้ปกติดี ไม่มีอาการปวดท้องค่ะอยากถามว่าอาการเเบบนี้จะเป็นอะไรร้ายแรงไหมคะหรือเกี่ยวกับการที่เราทานอาหารเผ็ดและปวดท้องคะจึงพบจุดเลือดเล็กๆในเนื้ออุจจาระคะมีวีธีการแก้ปํญหามั้ยคะ(โดยส่วนตัวทั้งปีนี้มีไม่มีอาการน้ำหนักลดเลยค่ะ)ขอบพระค่ะ
สวัสดีค่ะ การขับถ่ายที่มีมูกเลือดปนออกมาดังกล่าวมานั้น อาจจะเกิดจาก มูกเลือดที่ปนออกมากับแผลที่บริเวณรอบทวารหนัก เช่นริดสีดวง แผลปริทวารหนัก เยื่อบุทวารหนักอักเสบ หรือเกิดจากการติดเชื้อในทางเดินอาหาร เช่นมีลำไส้อักเสบ หรือลำไส้ติดเชื้อ การมีลำไส้แปรปรวนทำให้ขับถ่ายเปลี่ยนแปลงอาจเป็นเรื้อรัง เป็นถ่ายเหลวหรือท้องผูกเด่น หรือเกิดจากเนื้องอกในลำไส้ใหญ่ ก็อาจทำให้การขับถ่ายเปลี่ยนแปลงแบบเรื้อรัง ร่วมกับมีน้ำหนักตัวลดลง มีประวัติคนในครอบครัวสายตรงเป็นมะเร็งลำไส้แนะนำหลีกเลี่ยงการรับประทานอาหารที่สงสัยหรืออาหารที่ทำให้เกิดการระคายเคืองท้องไปก่อน รับประทานอาหารอ่อนๆและสุกสะอาด ดื่มน้ำวัันละ 1-2 ลิตร เน้นผักผลไม้ ขับถ่ายให้เป็นเวลาทุกวันหากยังมีพฤติกรรมการขับถ่ายผิดปกติต่อเนื่อง เช่นท้องผูกสลับท้องเสียอยู่ตลอด ปวดหน่วงท้องเรื้อรัง หรือน้ำหนักลดมากผิดปกติ มูกเลือดปนออกมากับอุจจาระต่อเนื่อง ควรไปพบแพทย์เพื่อตรวจร่างกายและตรวจอุจจาระเพิ่มเติมต่อไป